**Debreceni Egyetem**

**Általános Orvostudományi Kar**



**„A kutatói utánpótlás konferencián” c.**

**KIEGÉSZÍTŐ-ÖSZTÖNDÍJ PÁLYÁZATI FELHÍVÁS**

**„Kutatói utánpótlás a transzlációs medicinában”**

**pályázati program ösztöndíjasai számára**

Debrecen

2019

**Tartalom**

[1. A kiegészítő-ösztöndíj illeszkedése az EFOP-3.6.1-16-2016-00022 „Debrecen Venture Catapult program” című projekthez 3](#_Toc3577596)

[2. A kiegészítő-ösztöndíjra jogosultak köre 3](#_Toc3577597)

[3. A kiegészítő-ösztöndíj célja 4](#_Toc3577598)

[4. A kiegészítő-ösztöndíj összege és formája 4](#_Toc3577599)

[5. A kiegészítő-ösztöndíj igénylésének határideje 5](#_Toc3577600)

[6. A pályázat irányítója és lebonyolítói 5](#_Toc3577601)

[7. A kiegészítő-ösztöndíj igénylésének menete 6](#_Toc3577602)

[8. A pályázatok benyújtásának módja és helye 6](#_Toc3577603)

[9. Az ösztöndíj finanszírozásának módja 6](#_Toc3577604)

[10. Az ösztöndíj felhasználása 7](#_Toc3577605)

[11. Az Ösztöndíjas döntést követő kiértesítése 7](#_Toc3577606)

[12. Szerződéskötés 7](#_Toc3577607)

[13. Az ösztöndíj lemondása, szüneteltetése, az ösztöndíjas jogviszony megszűnése 7](#_Toc3577608)

[14. Nyilvánosság 8](#_Toc3577609)

[15. Az ösztöndíj dokumentálása 9](#_Toc3577610)

[16. További információk 9](#_Toc3577611)

[17. Mellékletek 9](#_Toc3577612)

# 1. A kiegészítő-ösztöndíj illeszkedése az EFOP-3.6.1-16-2016-00022 „Debrecen Venture Catapult program” című projekthez

A Debreceni Egyetem célkitűzése a harmadik generációs egyetemekhez kapcsolódó funkciók, feladatok megerősítése a kutatói bázis, a térségi szereplőkkel való együttműködés, valamint az intézmény nemzetközi és hazai kutatási és tudás-hasznosítási tevékenységének bővítése és színvonalnak javítása érdekében az Intézményfejlesztési Tervben (a továbbiakban: IFT) meghatározott fókusz-területeken. A Debreceni Egyetem célja továbbá ehhez kapcsolódóan az ipari hasznosulást elősegítő kutatási-oktatási feladatok erősítése.

Fenti célok eléréséhez járul hozzá az EFOP-3.6.1-16-2016-00022 „Debrecen Venture Catapult program” című projekt is, többek közt a kutatói utánpótlás fejlesztését célzó ösztöndíjprogramokon keresztül. A projekt keretében olyan kutatói utánpótlás célzattal megvalósuló tevékenységekhez (transzlációs kutatások) nyújtható ösztöndíj támogatás, amely egyúttal hozzájárul az alábbi felsorolásban szereplő eredmények valamelyikéhez:

* a projekt keretében vagy annak eredményeként létrejött magyar/idegen nyelvű tudományos publikáció;
* hallgatók, fiatal kutatók hazai vagy nemzetközi konferencián való megjelenése előadás vagy poszter formájában;
* előadás ismeretterjesztő, kutatási eredményeket népszerűsítő rendezvényeken;
* transzlációs medicinával kapcsolatban végzett kutatói tevékenység;
* kutatási témába beépített vállalati problémák.

A fentiekkel összefüggésben a Debreceni Egyetem Orvostudományi Kar (a továbbiakban: DE ÁOK) által elindított ösztöndíjprogram célja a kutatási kapacitások bővítése érdekében a tudományos és kutatói utánpótlás feltételrendszerének javítása és a tudományos produktivitás növelése. Ennek értelmében olyan pályázatok támogathatók, amelyek a meghatározott területen végzett kutatási tevékenységre és annak eredményeinek publikálására vonatkoznak.

**A projekt keretében született kutatási eredmények minél szélesebb körben való terjesztése, illetve a hallgatók, fiatal kutatók eredményeinek ismertetése és előrelépésének elősegítése érdekében jelen felhívással a DE ÁOK kiegészítő-ösztöndíjprogramot indít el konferenciákon való részvétel elősegítésére.**

# 2. A kiegészítő-ösztöndíjra jogosultak köre

A DE ÁOK kiegészítő-ösztöndíjprogramjának keretében a projekt célcsoportjához tartozók belföldi és külföldi konferenciákon való részvételre igényelhetnek támogatást.

A kiegészítő-ösztöndíjprogram célcsoportjába tartoznak a „Kutatói utánpótlás a transzlációs medicinában” pályázati felhívásban **már ösztöndíj megállapodással rendelkező** alap- /mester- vagy osztatlan képzéseiben részt vevő egyetemi hallgatók, a doktori képzésében részt vevő PhD hallgatók (doktoranduszok) és a DE ÁOK-hoz kötődő doktorjelöltek, valamint a DE ÁOK-val munkaviszonyban álló fiatal kutatónak minősülő posztdoktorok, amennyiben a „Debrecen Venture Catapult Program” című projektben célcsoport tagként megjelennek.

Kiegészítő támogatást tehát csak azok az Ösztöndíjasok kérvényezhetnek, akik a „Kutatói utánpótlás a transzlációs medicinában” ösztöndíjprogramban már ösztöndíjszerződéssel vagy posztdoktorok esetében keresetkiegészítéssel (vagy díjazás nélküli megállapodással) rendelkeznek a projektben vállalt kutatási feladatok elvégzésére.

Nem részesülhet ösztöndíjban az a Pályázó,

* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett,
* aki a pályázati felhívásban rögzített ösztöndíjas időszak alatt Új Nemzeti Kiválóság Programban, illetve Campus Mundi programban vesz részt,
* aki ugyanazon, vagy nem egyértelműen lehatárolható és elkülöníthető (kutatási és publikációs) tevékenységre más forrásból nyújtott ösztöndíj támogatásban részesül, illetve korábban már részesült.

# 3. A kiegészítő-ösztöndíj célja

„Kutatói utánpótlás a transzlációs medicinában” c. pályázati programban támogatásban részesített személyek vehetnek részt a konferencián való részvételt elősegítő ösztöndíjra irányuló kiírásban kiegészítő támogatás elnyerése érdekében. A kiegészítő-ösztöndíj az alábbiak fedezetét szolgálja:

* a **konferenciák regisztrációs** **díja**,
* a konferenciára való **utazási** és a kiküldetés alatti **szállás költség, továbbá**
* **(kizárólag posztdoktorok esetében) napidíj**.

A kiegészítő támogatás az ösztöndíjasok kutatási eredményeinek disszeminálását szolgálja, azaz **a kutatási eredmények bemutatása céljából vehető igénybe. A kapcsolatfelvételt és a kutatási témában való általános tájékozódást elősegítő eseményeken való részvétel nem támogatható**.

# 4. A kiegészítő-ösztöndíj összege és formája

A pályázati dokumentumban be szükséges mutatni a kiküldetéshez kapcsolódó becsült költségeket. A **regisztrációs díjon felül** a támogatás összege nem haladhatja meg kiküldetésenként az alábbi táblázatban meghatározott összegeket:

|  | Támogatás célja | összeg |
| --- | --- | --- |
| 1. | Magyarország  | 75.000 |
| 2. | Alacsonyabb megélhetési költségű európai országok:Bulgária, Csehország, Észtország, Horvátország, Lengyelország, Lettország, Litvánia, Macedónia, Románia, Szlovákia, Szlovénia, Törökország | 180.000 |
| 3. | Magasabb megélhetési költségű európai országok:Ausztria, Belgium, Ciprus, Dánia, Egyesült Királyság, Finnország, Franciaország, Görögország, Hollandia, Írország, Izland, Liechtenstein, Luxemburg, Málta, Németország, Norvégia, Olaszország, Portugália, Spanyolország, Svédország | 240.000 |
| 4. | Egyéb Európán kívüli országok | 350.000 |

Az egyes költségkategóriák becslése esetében az alábbi szabályok figyelembevétele szükséges:

* utazási költség esetében a pályázat benyújtásának napján elérhető legkedvezőbb árajánlat (személyvonat esetében 2. osztályon; repülőgép esetén turista osztályon, legfeljebb egy darab 20 kg csomag feladása mellett vagy felvitt csomag választásával)
* szállás legfeljebb 4 csillagos szállodában reggelivel értendő és mértéke nem haladhatja meg Magyarországon 15 ezer forint/éj, külföldön legfeljebb 150 EUR/éj
* regisztrációs díj esetében legfeljebb az „early bird” regisztrációs díj összege (függetlenül attól, hogy ezen az áron történt-e a regisztráció vagy sem)
* a konferencia időpontja nem későbbi, mint a „Kutatói utánpótlás a transzlációs medicinában ösztöndíj” megállapodás lezárását követő 180. nap.

A fenti táblázat a különböző kategóriákban **maximálisan igényelhető kereteket** rögzíti, habár a Transzlációs Medicina alprojekt kutatócsoportjának vezetősége ettől alacsonyabb összeg megítéléséről is dönthet szakmai és költséghatékonysági szempontok alapján (pl. konferencia elismertsége, érdemi részvétel napjainak száma, early bird regisztráció mértéke, stb.).

A konferencia részvételhez kapcsolódóan a Projektből további pénzügyi támogatás nem igényelhető.

A „Kutatói utánpótlás a transzlációs medicinában” ösztöndíjprogramban támogatott alap-/mester- és osztatlan képzéseiben részt vevő egyetemi hallgatók (1-es célcsoport), PhD hallgatók (2-es célcsoport) és doktorjelöltek (3-as célcsoport) részére a megítélt támogatás kiegészítő-ösztöndíj formájában kerül folyósításra, nem meghaladva a Campus Mundi-ban alkalmazott díjakat, míg posztdoktor fiatal kutatók esetében (3-as célcsoport) a támogatás a megpályázott konferencián való részvétel költségeinek finanszírozását jelenti az egyetem utazásszervező szolgáltatásán keresztül.

# 5. A kiegészítő-ösztöndíj igénylésének határideje

A kiegészítő támogatás igénylésének benyújtása **hallgatók esetében legalább másfél, posztdoktorok esetében** **legalább három hónappal** meg kell, hogy előzze a kiválasztott konferencia megrendezésének időpontját. (Ettől eltérni csak igen indokolt esetben, a Transzlációs Medicina alprojekt kutatócsoportjának vezetősége jóváhagyásával lehet.)

A megpályázott konferencia részvételnek **legkésőbb az ösztöndíjas időszakot követő 6 hónapon belül** kell megvalósulnia.

# 6. A pályázat irányítója és lebonyolítói

A kiegészítő-ösztöndíjpályázat szakmai irányítója és lebonyolítója a Debreceni Egyetem Általános Orvostudományi Kara.

A benyújtott pályázatokat a DE ÁOK „Debrecen Venture Catapult Program” Transzlációs Medicina Alprojekt kutatócsoportjának vezetősége jogosultsági és szakmai szempontból értékeli. A pályázatok értékelése a benyújtás sorrendjében, folyamatosan történik.

Az ösztöndíj odaítéléséről a Transzlációs Medicina Alprojekt kutatócsoportjának vezetősége javaslata alapján az Alprojekt vezető dönt, legkésőbb a pályázatok benyújtásától számított egy hónapon belül. A támogatási döntés ellen jogorvoslatnak helye nincs.

# 7. A kiegészítő-ösztöndíj igénylésének menete

A kiegészítő **támogatás** az ösztöndíjas jogviszony időtartama alatt **többször vehető igénybe**, **de mértéke** a teljes projektidőszak alatt **nem haladhatja meg az 500.000 forintot**.

A posztdoktorok a megítélt támogatás mértékéig vehetik igénybe a központi egyetemi utazásszervezés által kiajánlott szolgáltatásokat. Amennyiben a kiküldetés utazásszervező által megállapított/kiajánlott összköltsége meghaladja a támogatás mértékét, akkor az Ösztöndíjas határozza meg, hogy mely utazási szolgáltatást (napidíj, transzfer, szállás, stb.) nem veszi igénybe a központi utazásszervezésen keresztül.

A megítélt támogatáson felül - a kiküldetéshez kapcsolódóan - felmerülő költségeket az **Ösztöndíjasnak önerőből szükséges fedeznie**.

A kiegészítő-ösztöndíj az 1\_melléklet\_Kiküldetési\_kérelem\_konferenciarészvétel.doc adatlap kitöltésével igényelhető meg. Az adatlap letölthető a DE ÁOK honlapjáról (www.dermatologia.med.unideb.hu) 1. számú mellékletként.

A pályázatok benyújtására a kiegészítő-ösztöndíj pályázat felfüggesztéséig folyamatosan van lehetőség.

# 8. A pályázatok benyújtásának módja és helye

A kiegészítő-ösztöndíj igénylésének kitöltött adatlapját (1. számú melléklet) Dr. Kapitány Anikónak címezve kell személyesen benyújtani zárt borítékban a DE ÁOK Bőrgyógyászati Tanszéken (Dr. Kapitány Anikó, Debreceni Egyetem ÁOK, Bőrgyógyászati Tanszék 4032 Debrecen, Nagyerdei Krt. 98., Alagsori Kutatólaboratórium), az alábbiak szerint:

* a borítékon feltüntetve a Pályázati felhívás címét *(Kiegészítő-ösztöndíj pályázati felhívás a „Kutatói utánpótlás a transzlációs medicinában” pályázati program ösztöndíjasai számára.)*,
* papír alapon, 1 példányban, aláírva az 1. számú mellékletet.

# 9. Az ösztöndíj finanszírozásának módja

***9.1. Hallgatói vagy doktorjelölti viszony esetén***

Pozitív döntés esetén az Ösztöndíjas egyszeri kiegészítő-ösztöndíjban részesül, annak felhasználásáról pénzügyi elszámolást nem kell benyújtania.

A kiegészítő-ösztöndíjak utalása az Ösztöndíjas pályázatában megjelölt bankszámlájára történik, ennek folyósításáról a DE ÁOK gondoskodik.

A személyi jövedelemadóról szóló 1995. évi CXVII. törvénynek az adómentes bevételekről rendelkező 1. számú melléklet 3.2.6. pontja szerint a kifizetett ösztöndíj adómentes.

***9.2. Munkaviszonyban álló posztdoktor esetében***

Pozitív döntés esetén a DE ÁOK-val munkaviszonyban álló posztdoktor fiatal kutatók esetében a támogatás a megpályázott konferencián való részvétel költségeinek finanszírozását jelenti az egyetem utazásszervező szolgáltatásán keresztül.

# 10. Az ösztöndíj felhasználása

A kiegészítő-ösztöndíj teljes összege, pénzügyi elszámolási kötelezettség terhe nélkül felhasználható.

A kiküldetésről azonban szakmai beszámoló elkészítése szükséges, mely tartalmazza a kiküldetés keretében bemutatott előadást, posztert, annak fogadtatását, illetve az egyéb elért szakmai eredményeket (potenciális kapcsolatok kezdeményezését, stb.) és azon ismeretek, tapasztalatok, előadások összegzését, melyek hozzájárulnak az ÁOK oktatási-kutatási tevékenységeihez.

# 11. Az Ösztöndíjas döntést követő kiértesítése

Az Ösztöndíjasokat legkésőbb a támogatási igény benyújtását követő egy hónapon belül a DE ÁOK elektronikus úton (az Ösztöndíjas által megadott kapcsolattartási e-mail címén) értesíti a döntés eredményéről. A döntés ellen jogorvoslatnak helye nincs.

# 12. Szerződéskötés

A támogatott Ösztöndíjas jogállásától függően ösztöndíjban vagy utazási támogatásban részesül. Az Ösztöndíj megállapodást, amely alapján az ösztöndíj folyósításra kerül, a DE ÁOK készíti elő és köti meg a nyertes Pályázóval (Ösztöndíjas). Az utazási határozat előkészítése a szokásos egyetemi eljárásrend alapján a posztdoktor feladata az Transzlációs Medicina Alprojekt kutatócsoportjának vezetősége döntését követően, ennek alapján kerül az utazás megszervezésre.

A DE ÁOK az Ösztöndíjassal Ösztöndíjszerződést köt, melyben rögzítik az ösztöndíj folyósításának feltételeit és szabályait.

Érvényét veszti a Támogatói döntés, ha az ösztöndíjas jogviszony alapjául szolgáló támogatói döntés meghozatalától számított 30 napon belül az ösztöndíjas mulasztásából, vagy neki felróható egyéb okból az Ösztöndíjszerződés nem jön létre.

# 13. Az ösztöndíj lemondása, szüneteltetése, az ösztöndíjas jogviszony megszűnése

Az **ösztöndíj lemondása**: az Ösztöndíjas az elnyert ösztöndíjról bármikor lemondhat az addig kiutalt ösztöndíj visszafizetési kötelezettségének terhe mellett. A visszafizetési kötelezettség alól csak rendkívüli (vis major) esetben mentesülhet az Ösztöndíjas. A lemondást Dr. Kapitány Anikó nevére címzett, az indoklást is tartalmazó levélben kell kérelmezni. Az Alprojekt vezető dönt a kérelem megalapozottságáról és a visszafizetési kötelezettség mértékéről (teljes vagy részbeni).

Az **ösztöndíj szüneteltetése**: méltánylást igénylő esetekben, így különösen gyermekszületés, betegség vagy külföldi tanulmányok folytatása miatt az Ösztöndíjas kérelmezheti az ösztöndíj utalásának felfüggesztését. A felfüggesztést Dr. Kapitány Anikó nevére címzett, az indoklást is tartalmazó levélben kell kérelmezni. Az Alprojekt vezető dönt a kérelem megalapozottságáról és elfogadásáról vagy visszautasításáról.

Az **ösztöndíjas jogviszony megszűnése**: amennyiben az ösztöndíjas már nem felel meg a pályázati feltételeknek, a Transzlációs Medicina Alprojekt kutatócsoportjának vezetősége véleménye alapján az Alprojekt vezető jogosult az elnyert ösztöndíj visszavonására. Ebben az esetben az Ösztöndíjas az addig kiutalt ösztöndíj visszafizetési (teljes vagy részbeni) kötelezettsége terheli. A visszavonás alapjául szolgáló indokok lehetnek – többek között – az ösztöndíjban részesülő hallgató hallgatói jogviszonyának megszűnése vagy az ösztöndíjban részesülő hallgató által a kutatási tervben vállalt kutatómunka előrehaladásának dokumentálására készített teljesítésigazolások, szakmai beszámolók témavezetői ellenjegyzésének megtagadása vagy azoknak Transzlációs Medicina Alprojekt kutatócsoportjának vezetősége által történő el nem fogadása.

# 14. Nyilvánosság

Az Ösztöndíjas a megvalósult program, projekt tevékenységei során, kommunikációjában, kapcsolódó közleményeiben, kiadványaiban vállalja, hogy köszönetnyilvánítást jelenít meg.

Publikációként kizárólag a projektben **támogatásban vagy szolgáltatásban részesített** hallgató, oktató, kutató közleménye számolható el. A közleményben a támogatás tényét (a projekt száma és neve) fel kell tüntetni. A publikáció nyelvétől függően a köszönetnyilvánítás szövege magyar nyelven:

„A publikáció/prezentáció/poszter elkészítését az EFOP-3.6.1-16-2016-00022 számú, Debrecen Venture Catapult Program című projekt támogatta. A projekt az Európai Unió támogatásával, az Európai Szociális Alap társfinanszírozásával valósult meg.”

angol nyelven:

„The work/publication is supported by the Debrecen Venture Catapult Program, EFOP-3.6.1-16-2016-00022 project. The project is co-financed by the European Union and the European Social Fund.”

Konferencia-előadás vállalása esetén az esemény elszámolásának feltétele:

* igazolás a konferencia-előadás megtartásáról (a konferencia szervezői által)

a konferencián elhangzott előadás absztraktja és a konferencián elhangzó előadás diasorának elektronikus változata vagy a poszter prezentáció során bemutatott poszter elektronikus változata a kötelező tartalmi elemek megjelenítése mellett;

* a konferencia leírása (ismertetése)
* a konferencia helyszínén az előadóról készített fénykép

Ezen dokumentumokat legkésőbb a hazaérkezést követő egy hónapon belül Dr. Kapitány Anikónak (anikokapitany@gmail.com) kell elektronikusan és papíron egyaránt megküldeni, benyújtani.

# 15. Az ösztöndíj dokumentálása

A kiegészítő-ösztöndíj felhasználásáról az Ösztöndíjasnak pénzügyi elszámolást nem kell benyújtania. Ugyanakkor a kutatási tervben vállalt konferencia részvétel megvalósítása és a vállalt publikációs tevékenység előrehaladása ellenőrzésre kerül a szakmai beszámolók által.

A szakmai beszámolókat Dr. Kapitány Anikónak címezve, postai úton vagy személyesen kell benyújtani. A beszámolók értékelését és minősítését a DE ÁOK Transzlációs Medicina Alprojekt kutatócsoportjának vezetősége végzi. Az elvégzett tevékenységek elfogadásáról vagy elutasításáról a DE ÁOK Transzlációs Medicina Alprojekt kutatócsoportjának vezetősége dönt. A döntéssel szemben jogorvoslatnak helye nincs.

A DE ÁOK-val munkaviszonyban álló fiatal kutatónak minősülő posztdoktorok esetében a kiegészítő támogatásból finanszírozott tevékenységekre és azok elszámolására (regisztrációs díj fizetése, utazási szolgáltatások és szállás igénybe vétele) az Egyetem szokásos utazási eljárásrendje vonatkozik, kiegészítve a 14. pont (Nyilvánosság) alatt meghatározott, a konferencia elszámolhatóságához szükséges dokumentumokkal.

# 16. További információk

Dr. Kapitány Anikó, tudományos munkatárs

anikokapitany@gmail.com

# 17. Mellékletek

1. sz. melléklet: Kiküldetési\_kérelem\_konferenciarészvétel